Πρασινάδες με τσίλι και αβοκάντο
Δροσερή και χορταστική σαλάτα για ένα ελαφρύ σνακ ή για να συνοδέψετε το κύριο γεύμα.
4 σαλάτες ανάμεικτες (διάφορα μαρούλια, λόλα κ.λπ.), χοντροκομμένες, 1 φρέσκο ή ξερό τσίλι, ψιλοκομμένο (φρέσκο φέρνουν ορισμένα μεγάλα σούπερ μάρκετ, ξερό θα βρούμε στα μπαχαράδικα - εναλλακτικά, βάζουμε καυτερό μπούκοβο), 1½ κουτ. σούπας φρέσκο τζίντζερ, τριμμένο (ή 1 κουτ. γλυκού σε σκόνη), 1 αβοκάντο ώριμο, ξεφλουδισμένο, σε λεπτά φετάκια, 100 ml ελαιόλαδο, 30 ml κόκκινο κρασόξιδο, αλάτι, πιπέρι
Για τις πρασινάδες με τσίλι και αβοκάντο ξεκινάμε και ανακατεύουμε τις σαλάτες μέσα σε μια βαθιά σαλατιέρα και προσθέτουμε το τζίντζερ και το τσίλι.Χτυπάμε το λαδόξιδο, περιχύνουμε με τη μισή ποσότητα τη σαλάτα και ανακατεύουμε.Γαρνίρουμε με το αβοκάντο και περιχύνουμε με την υπόλοιπη σος.
Αβοκάντο,Μαρούλι